**Rădăcini**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin pletele cerului se prind diamante

Şiraguri de perle se-împletesc în neant,

Străluceşte izvorul luminii şarmante

Când luna se plimbă printre nopţi elegant.

Lumina se înfige în rugi evadate

Prin gura infernului în lut reprodus,

Ticsite cu astre, pe destin răsculate

Zodii cu îngeri se reculeg la apus,

În simţuri dezastrele din suflet se-adună

Pe gânduri ne cresc rădăcini pătimaşe

Înfipte în crezuri, se ridică şi sună

Alarmele vieţii cu alămi uriaşe.

Oţelul ideilor se roade-n premise

Ori suntem ori nu , o eroare a vieţii...

Ne-aşezăm frunze noi în coroana cu vise

Iar apoi ne pictăm cu smirnă pereţii.